Yaponiya erkaklar milliy voleybol terma jamoasi
Yaponiya erkaklar milliy voleybol terma jamoasi (yaponcha: 男子バレーボール日本代表) Yaponiya voleybol assotsiatsiyasi tomonidan boshqariladigan xalqaro voleybol musobaqalari va oʻrtoqlik oʻyinlarida Yaponiya sharafini himoya qiladigan jamoa hisoblanadi. Ularning taxallusi " RYUJIN NIPPON (ján NIPPON) ", yapon tilida „Yapon ajdaho xudosi“ yoki „Yaponiyaning ajdaho xudosi“ degan maʼnoni anglatadi. Yaponiya erkaklar milliy voleybol terma jamoasi 1964-yilda Tokioda boʻlib oʻtgan Olimpiada oʻyinlarida bronza medalini qoʻlga kiritdi. Oʻshandan keyin Yaponiya erkaklar milliy voleybol terma jamoasi Meksikada boʻlib oʻtgan 1968-yilgi Yozgi Olimpiada oʻyinlarida kumush va 1972-yilda Myunxenda oʻtkazilgan Yozgi Olimpiada oʻyinlarida oltin medalni qoʻlga kiritdi. Bundan keyingi yillar unchalik muvaffaqiyatli boʻlmadi. Yaponiya erkaklar milliy voleybol terma jamoasi Pekinda oʻtazilgan 2008-yilgi Yozgi Olimpiada oʻyinlariga qaytishdan oldin ketma-ket uchta Olimpiada oʻyinlarini oʻtkazib yubordi va u yerda birorta ham gʻalaba qozona olmadi. Keyin Yaponiya erkaklar milliy voleybol terma jamoasi 2012-yilgi Londonda oʻtkazilgan Olimpiada oʻyinlariga yoʻllanmani qoʻlga kirita olmadi va Tokiodagi Jahon Olimpiada saralash turnirida yettinchi oʻrinni egallaganidan keyin 2016-yilgi Rioda oʻtkazilgan Yozgi Olimpiada oʻyinlarini ham oʻtkazib yubordi. Yaponiya erkaklar milliy voleybol terma jamoasi, shuningdek, 54 yil ichida birinchi marta ishtirok etgan 2014-yilgi FIVB Jahon chempionatiga ham chiqa olmadilar. Ular avval 1970 va 1974-yillarda FIVB jahon chempionatining bronza medallarini qoʻlga kiritishgan edi. Yaponiya erkaklar milliy voleybol terma jamoasi 1969 va 1977-yillarda esa voleybol boʻyicha FIVB jahon chempionatining kumush medali sohibi boʻlgan edi. Yaponiya erkaklar milliy voleybol terma jamoasi Jahon Ligasi davrida kamroq muvaffaqiyatga erishdi. Jamoa toʻqqiz marta Osiyo chempioni, sakkiz marta Osiyo oʻyinlari gʻolibi boʻlgan. 2021-yil avgust oyida Tokioda boʻlib oʻtgan 2020-yilgi Yozgi Olimpiada oʻyinlarida Yaponiya erkaklar milliy voleybol terma jamoasi chorak final bosqichiga yoʻl oldi va yakunda yettinchi oʻrinni egalladi. Bu terma jamoa uchun 29 yildan beri qayd etilgan eng yuqori koʻrsatkich edi.